Sådan er det gået andre par af samme køn

I ingen af de andre lande har et par af samme køn vundet, før Jakob Fauerby og Silas Holst gjorde det i programmets danske udgave fredag aften.

Her er et overblik over de andre lande, hvor et dansepar af samme køn har forsøgt at vinde "Vild med dans" - uden succes:

* Israel, 2010:

Gili Shem Tov, en kvindelig tv-vært, dansede med den kvindelige professionelle danser Dorit Milman. De bliver nummer fem i konkurrencen det år i Israel.

* Østrig, 2011:

Alfons Haider, en mandlig tv-vært, stillede op sammen med den professionelle danser Vadim Garbuzov. De nåede længere og blev nummer fire.

* Italien, 2018:

Stylisten Giovanni Ciacci dansede sammen med dansepartner Raimondo Todaro. De to nåede til finalen, men vandt dog ikke.

Kilde: TV2.

/ritzau/